cyanic-selkie/wikianc huggingface dataset:
Apocalyptica
Ιστορία
Το έκτο στούντιο άλμπουμ τους,Worlds Collide, κυκλοφόρησε στις 17 Σεπτεμβρίου 2007 και στις 15 Απριλίου του 2008 στις Ηνωμένες Πολιτείες. Παραγωγός ήταν ο Jacob Hellner. Προς έκπληξη πολλών, το άλμπουμ περιλαμβάνει μια διασκευή της γερμανικής έκδοσης του τραγουδιού "Heroes" του David Bowie. Ο Till Lindemann των Rammstein, για τους οποίους άνοιξαν οι Apocalyptica στο Reise, Reise tour, τραγούδησε στο κομμάτι "Helden". Το πρώτο single από το "Worlds Collide", το I’m not Jesus με τον Corey Taylor των Slipknot και Stone Sour στα φωνητικά έφτασε στα top 10 των charts τόσο της Active ροκ όσο και της εναλλακτικής ροκ.
Συνεργασίες
Οι παρακάτω καλλιτέχνες έχουν συμμετάσχει σε τραγούδια των Apocalyptica:
Τραγουδιστές:
Μουσικοί:
Οι Apocalyptica έχουν συμμετάσχει σε τραγούδια των:
Διασκευές
Metallica Faith No More Sepultura Pantera Edvard Grieg Slayer Rammstein David Bowie Χριστουγεννιάτικα Tool
Εξωτερικοί σύνδεσμοι
Κατηγορία:Φινλανδικά heavy metal συγκροτήματα Κατηγορία:Φινλανδικά symphonic metal συγκροτήματα
Αλέξανδρος Καλλιδόπουλος
Ο '''Αλέξανδρος Π. Καλλιδόπουλος''' (Αθήνα, 1926 - Θεσσαλονίκη, 15 Σεπτεμβρίου 1993) ήταν Έλληνας δικηγόρος και πολιτικός. Υπηρέτησε ως βουλευτής και μεταξύ άλλων ήταν πρόεδρος της Ευρωπαϊκής Λέσχης Μακεδονίας-Θράκης. Τιμήθηκε με τον τίτλο του Δίκαιου των Εθνών για την αντιστασιακή του δράση επί Κατοχής.
Βιογραφία
Γεννήθηκε το 1926 στην Αθήνα. Ήταν γιος του στρατηγού Περικλή Καλλιδόπουλου(1872-1950) και της Αικατερίνης Φωτιάδου (1899-1986).
Τιμήθηκε με το ανώτατο μετάλλιο του τίτλου του Δίκαιου των Εθνών (the title of the Righteous among the Nations, Yad Washem, Jerusalem) της κυβέρνησης του Ισραήλ, για την διάσωση Εβραίων της Θεσσαλονίκης κατά τη διάρκεια της Ναζιστικής Κατοχής.
Πέθανε από καρκίνο σε ηλικία 67 ετών στη Θεσσαλονίκη το 1993 και κηδεύτηκε στις 16 Σεπτεμβρίου από τον ιερό ναό της Αναλήψεως. Ήταν παντρεμένος με τη Μαρία Καλλιδοπούλου και απέκτησαν έναν γιο και μία κόρη.
Παραπομπές
Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με την ΕΔΑ Κατηγορία:Έλληνες αντιστασιακοί Κατηγορία:Έλληνες βραβευθέντες Δίκαιοι των Εθνών
Αγναντιά Τρικάλων
Η Αγναντιά είναι χωριό και έδρα ομώνυμης της τοπικής κοινότητας, της δημοτικής ενότητας (τέως δήμου) Χασίων, του δήμου Καλαμπάκας, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας. Στην τοπική κοινότητα Αγναντιάς ανήκει και ο οικισμός Σταγιάδες.
Γεωγραφία
Η Αγναντιά είναι ορεινός οικισμός στο Β.ΒΔ. τμήμα του νομού Τρικάλων. Βρίσκεται στις νότιες κλιτύς των Χασίων (θέση «Τζουμανάλτα»), δυτικά του ρέματος Γκρεμός και είναι ο τελευταίος οικισμός αυτού του τμήματος του νομού πριν τον νομό Γρεβενών, σε μέσο σταθμικό υψόμετρο 720. Απέχει 52 χλμ. περίπου ΒΔ. των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 43,862 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Όστροβος και προσαρτήθηκε στον δήμο Οξυνείας του νομού Τρικάλων. Το 1930 μετονομάστηκε σε Αγναντιά. Με το ΦΕΚ 244Α - 04/12/1997 αποσπάστηκε από την κοινότητα Αγναντιάς και προσαρτήθηκε στον δήμο Χασίων. Με το ΦΕΚ 87Α - 07/06/2010 αποσπάστηκε από τον δήμο Χασίων και προσαρτήθηκε στον δήμο Καλαμπάκας ο οποίος, το 2018, μετονομάστηκε σε δήμο Μετεώρων.
Σερβική Αυτόνομη Περιφέρεια Δυτικής Σλαβονίας
μικρογραφία|Χάρτης της περιοχής Η Σερβική Αυτόνομη Περιφέρεια Δυτικής Σλαβονίας (σερβοκροάτικα : Srpska autonomna oblast Istočna Slavonija, Baranja ή Zapadni Srem, Српска аутономна област Источна Славонија, Барања и Западни Срем) ήταν μία αυτοαποκαλούμενη Σερβική αυτόνομη περιφέρεια στην ανατολική Κροατία που ιδρύθηκε κατά τη διάρκεια των πολέμων της Γιουγκοσλαβίας. Δημιουργήθηκε στις 12 Αύγουστος 1990 με πρωτεύουσα την πόλη Πάκρατς και αργότερα ενσωματώθηκε στην Δημοκρατία της Σερβικής Κράινα.
Ιστορία
Στις 18 Φεβρουάριου 1993 Κροάτες και τοπικοί Σέρβους ηγέτες υπέγραψαν την μυστικήΣυμφωνία Νταρουβάρσκι για την εξομάλυνση της ζωής των ανθρώπων που ζούσαν κοντά στη γραμμή διαχωρισμού. Ωστόσο, οι αρχές της Κνιν ενημερώνονται για τη συμφωνία και συνέλαβαν τους υπογράφοντες.
Παραπομπές
Κατηγορία:Διάλυση της Γιουγκοσλαβίας Κατηγορία:20ός αιώνας στη Σερβία Κατηγορία:Ιστορία της Κροατίας Κατηγορία:Δημοκρατία της Σερβικής Κράινα
Τζον Μπαλντεσάρι
Ο John Anthony Baldessari (17 Ιουνίου 1931 - 2 Ιανουαρίου 2020) ήταν ένας Αμερικανός εννοιολογικός καλλιτέχνης γνωστός για την δουλειά του με φωτογραφίες και εικόνες που είχε ανασύρει από διάφορες πηγές. Έζησε και εργάστηκε στη Σάντα Μόνικα και στη Βενετία της Καλιφόρνιας.
Παραπομπές
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ Κατηγορία:Αμερικανοί αρχιτέκτονες Κατηγορία:Αμερικανοί φωτογράφοι Κατηγορία:Αμερικανοί ζωγράφοι Κατηγορία:Αμερικανοί εικονογράφοι
Ταυροκαρχαρίας
Ο ταυροκαρχαρίας (επιστημονική ονομασία Carcharhinus leucas - Καρχαρίνος ο λεύκας ), γνωστός και ως καρχαρίας του Ζαμβέζι, είναι ένας καρχαρίας που ζει σε παραθαλάσσια ρηχά νερά σε ωκεανούς και ποτάμια σε όλο τον κόσμο. Είναι γνωστός για την απρόβλεπτη και συχνά επιθετική συμπεριφορά του.
Οι ταυροκαρχαρίες είναι πιο γνωστοί για την ικανότητά τους να ευδοκιμήσουν σε αλμυρό νερό και γλυκό νερό και μπορούν να ταξιδέψουν μακριά μέσα σε ποτάμια. Είναι μάλιστα γνωστοί για το γεγονός ότι έχουν ταξιδέψει ως την Ιντιάνα στο Ποταμό Οχάιο και το Ιλλινόις στο Μισσισσιππή ποταμό, αν και έχουν καταγραφεί λίγες επιθέσεις. Ως αποτέλεσμα, είναι πιθανόν να ευθύνονται για την πλειονότητα των παράκτιων επιθέσεων καρχαρία, συμπεριλαμβανομένων πολλών επιθέσεων που αποδίδονται σε άλλα είδη. Ωστόσο, οι ταυροκαρχαρίες δεν είναι κυρίως καρχαρίες του γλυκού νερού (σε αντίθεση με τους καρχαρίες ποτάμων του γένους Γλυφίς).
Φτάνουν σε μήκος τα 3,5 με 4 μέτρα και βάρος τα 320 κιλά. Η διαίτα του ταυροκαρχαρία περιλαμβάνει οστεϊχθύς και άλλους καρχαρίες, αλλά επίσης περιλαμβάνει χελώνες, πουλιά, δελφίνια, χερσαία θηλαστικά, καρκινοειδή και εχινόδερμα. Επίσης, ο ταυροκαρχαρίας, επειδή τριγυρνά σε ρηχά νερά, μπορεί να είναι επικίνδυνος για τους ανθρώπους, και μαζί με τον μεγάλο λευκό καρχαρία και τον καρχαρία τίγρη είναι τα τρια πιο πιθανά είδη καρχαρία για να επιτεθούν στον άνθρωπο.
Αντοχή στο γλυκό νερό
Ο ταυροκαρχαρίας είναι το πιο γνωστό από 43 είδη του ελασμοβράγχιων σε δέκα γένη και τέσσερις οικογένειες που έχουν αναφερθεί σε γλυκό νερό. Και άλλα είδη που εισέρχονται ποτάμια είναι ο stingrays (Dasyatidae, Potamotrygonidae και άλλα) και το πριονόψαρο (Pristidae). Μερικά σελάχια (Rajidae), τα ομαλά σκυλόψαρα (Triakidae), και αμμοκαρχαρίες (Carcharhinus plumbeus) εισέρχονται τακτικά σε εκβολές ποταμών. Η δυνατότητα των ελασμοβράγχιων να εισέλθουν σε γλυκό νερό είναι περιορισμένη, επειδή το αίμα τους είναι συνήθως τουλάχιστον τόσο αλμυρό (από την άποψη της οσμωτικής δύναμης) όσο το θαλασσινό νερό με τη συσσώρευση της ουρίας και τριμεθυλαμίνης του αζώτου, αλλά οι ταυροκαρχαρίες που ζουν στο γλυκό νερό μειώνουν τη συγκέντρωση αυτών των διαλυμένων ουσιών από έως και 50%. Ως αποτέλεσμα, οι ταυροκαρχαρίες που ζουν στο γλυκό νερό πρέπει να παράγουν είκοσι φορές περισσότερα ούρα, όσο εκείνοι στο αλμυρό νερό.
Αρχικά, οι επιστήμονες πιστεύουν ότι οι καρχαρίες στη Λίμνη Νικαράγουα ανήκαν σε ένα ενδημικό είδος, τον καρχαρία της Λίμνης Νικαράγουα (Carcharhinus nicaraguensis). Το 1961, ύστερα από συγκρίσεις οι οποίες έγιναν σε δείγματα, οι ταξινομιστές τους θεώρησαν ένα είδος. Μπορούν να πηδήξουν σε μήκος της κατεβασιάς του ποταμού Σαν Χούαν (που συνδέει τη λίμνη Νικαράγουα και την Καραϊβική Θάλασσα), σχεδόν όπως ο σολομός. Καρχαρίες σημαδεμένοι με ετικέτα στο εσωτερικό της λίμνης αργότερα πιάστηκαν στον ανοιχτό ωκεανό (και αντίστροφα), με κάποιους να χρειάζονται μόλις 7 με 11 ημέρες για να ολοκληρώσουν το ταξίδι.
Πηγές
Κατηγορία:Καρχαρινόμορφα Κατηγορία:Καρχαρίες
Στέφανος Κορκολής
Ο Στέφανος Κορκολής (12 Σεπτεμβρίου 1960) είναι Έλληνας συνθέτης, πιανίστας και ερμηνευτής.
Αρχικά χρόνια
Γεννήθηκε στην Αθήνα στις 12 Σεπτεμβρίου 1960 και μεγάλωσε στα Πατήσια. Θείος του είναι ο μεγάλος Έλληνας μουσικοσυνθέτης Μίμης Πλέσσας, ενώ παππούς του ο Διονύσιος Κορκολής. Ο Στέφανος δεν χρειάστηκε πολύ χρόνο, για να αποκαλύψει το μουσικό του ταλέντο, αφού από την ηλικία των τεσσάρων χρονών είχε την ικανότητα να απομνημονεύει με μεγάλη ευκολία κομμάτια κλασικής μουσικής και να τα αναπαράγει στο πιάνο σχεδόν αυτούσια.
Σπουδές
Ξεκίνησε τις σπουδές του στο Ωδείο Αθηνών υπό την καθοδήγηση της Μαρίκας Παπαϊωάννου και υπό τη διδασκαλία της Φοίβης Βάλληνδα, απ’ όπου απέκτησε το δίπλωμα πιάνου και αμέσως μετά ταξίδεψε στο Παρίσι για να συνεχίσει τις σπουδές του –με υποτροφία του γαλλικού κράτους– δίπλα στην διεθνούς φήμης πιανίστρια Ιβόν Λεφεμπίρ. Εκεί παρακολούθησε ταυτόχρονα μαθήματα σύνθεσης, ενορχήστρωσης, διεύθυνσης ορχήστρας και μουσικής κινηματογράφου, ενώ είχε τη χαρά και την τιμή να παρακολουθήσει σεμινάρια με τους σπουδαίους συνθέτες Πιερ Μπουλέζ και Άστορ Πιατσόλα, αλλά και με άλλους φημισμένους δασκάλους της μουσικής. Κατά τη διάρκεια της παραμονής του στο Παρίσι γνώρισε τη διάσημη Αργεντινή πιανίστρια Μάρτα Άργκεριτς, με την οποία τον ένωσαν δεσμοί φιλίας και αμοιβαίας καλλιτεχνικής εκτίμησης. Χάρη στη Μάρτα γνώρισε τον Βλαντίμιρ Χόροβιτς και κατά τη διάρκεια της σύντομης μαθητείας του δίπλα του, ο Στέφανος έμαθε για την πραγματική αξία της μουσικής, διδάχτηκε τεχνικές που μόνο ένας μουσικός αυτού του επιπέδου θα μπορούσε να του μεταγγίσει.
Στο μεταξύ ο Στέφανος ολοκλήρωσε τις σπουδές του στο Ωδείο του Παρισιού και στην École Normale de Μusique και επιπλέον κέρδισε το πρώτο βραβείο καλύτερης μουσικής σύνθεσης για σύγχρονο μπαλέτο στο Διεθνές Φεστιβάλ της Βαλ-ντε-Μαρν (Val-de-Marne).
Οικογένεια
Ο Στέφανος Κορκολής έχει παντρευτεί δύο φορές. Πρώτος γάμος ήταν με τη Βικτώρια Καϊματζόγλου από το 2002 μέχρι το 2007 όπου πήρανε διαζύγιο. Είναι σε δεύτερο γάμο με την Σβετλάνα Γκέιμαν από το 2012.
Επαγγελματική καριέρα
Ανήκει στο δυναμικό της Panik Entertainment Group, στο label της Panik Oxygen, από την οποία, το 2018, κυκλοφόρησε το δίσκο «Θα 'θελα αυτήν την μνήμη να την πω», με 21 συνθέσεις σε ποιήματα του Κωνσταντίνου Π. Καβάφη. Ο δίσκος, που απέσπασε εξαιρετικά σχόλια από κριτικούς και μελετητές του σπουδαίου Αλεξανδρινού ποιητή, έγινε χρυσός.
Μπεν Σάρπστιν
Ο Μπεν Σάρπστιν (αγγλικά: Ben Sharpsteen, 4 Νοεμβρίου 1895 - 20 Δεκεμβρίου 1980) ήταν Αμερικανός σκηνοθέτης και παραγωγός, ως επί το πλείστον σε ταινίες της Disney. Επίσης, δημιούργησε ένα μουσείο, που τεκμηρίωνε την ιστορία του πρώτου εκατομμυριούχου της Καλιφόρνια, Σάμιουελ Μπρέναν, αλλά και την ιστορία του Νάπα Κάουνι (της Καλιφόρνια). Το έργο και η ζωή του βρίσκονται στο Sharpsteen Museum. Ο Σάρπστιν γεννήθηκε στην Ουάσινγκτον και πέθανε στην Καλιστόγκα της Καλιφόρνια σε ηλικία 85 ετών.
Παραπομπές
Κατηγορία:Αμερικανοί παραγωγοί ταινιών Κατηγορία:Σκηνοθέτες κινουμένων σχεδίων Κατηγορία:Αμερικανοί σκηνοθέτες κινηματογράφου
Νιρβάνα
Η Νιρβάνα είναι λέξη σανσκριτική που έχει ληφθεί ως θρησκευτικός-φιλοσοφικός όρος, που σημαίνει γενικά: "σβέση φλόγας".
Θρησκευτικός όρος
Υιοθετήθηκε από τον Βουδισμό και τον Τζαϊνισμό. Χαρακτηρίζει μια κατάσταση που επιτυγχάνεται με την άσκηση και εξαλείφει τον πόνο (που οφείλεται στο κάρμα) της γέννησης και του θανάτου στον κύκλο των αναγεννήσεων του ανθρώπου. Η νιρβάνα διαπιστώνεται τότε στην αφύπνιση ή φώτιση (μπόντι), με την οποία όλα τα στοιχεία της ύπαρξης φαίνονται καθορισμένα και, κατά συνέπεια, δεν έχουν λόγο ύπαρξης, ακόμα και το εγώ αποκαλύπτεται ως μία απατηλή συνένωση πέντε ομάδων ψυχο-μορφικών στοιχείων (σκάντα).
Στον αρχέγονο Βουδισμό, η νιρβάνα ισοδυναμούσε κυρίως με την εκμηδένιση και την εξαφάνιση του πόνου (ντούχκα) που είναι συνδεδεμένος με την επίγεια ζωή των αισθητών αντιλήψεων, της επιθυμίας (κάμα) και της δίψας (τρίσνα) της εμπειρίας. Ο βουδισμός μαχαγιάνα θεωρεί τη νιρβάνα ως μια απόλυτη κατάσταση, στην οποία το αρχέγονο φως της Συνείδησης (πραμπασβάρα-τσίττα) μοιάζει να έχει προέλθει από το κενό (σούνια), πέρα από τη διαφοροποίηση του είναι και του μη είναι. Η νιρβάνα αποτελεί το αποκορύφωμα του διαλογισμού και θεωρείται μια αρκετά αφηρημένη και αμφίσημη έννοια, για την οποία οι βουδιστές του ρεύματος μαχαγιάνα πρεσβεύουν ότι γίνεται κατανοητή μόνο όταν βιωθεί.
Φιλοσοφικός όρος
Σύμφωνα με το φιλοσοφικό λεξικό του Ανδρούτσου ο όρος αυτός χαρακτηρίζει τη βουδιστική απάρνηση κάθε εγκόσμιας επιθυμίας, παντός γήινου, και κατά συνέπεια και η εξαφάνιση αυτού του ανθρώπου στο μηδέν δια της οποίας και επέρχεται η απολύτρωση από τα δεινά της ζωής και του κόσμου(*)
Πηγές
Κατηγορία:Βουδιστική ορολογία Κατηγορία:Θρησκευτική φιλοσοφία και δόγματα Κατηγορία:Φιλοσοφικές έννοιες
403 Κυάνη
Η Κυάνη (Cyane) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,1. Ανακαλύφθηκε το 1895 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την Κυάνη, μιά Ναϊάδα της ελληνικής μυθολογίας.
Εξωτερικοί σύνδεσμοι
Κυανη
Κοκκίνη Χάνι Ηρακλείου
Το Κοκκίνη Χάνι (επίσημο: Χάνιον του Κοκκίνη ) είναι μεγάλος παραλιακός οικισμός της Δημοτικής Κοινότητος Ανωπόλεως του Δήμου Χερσονήσου στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδος του νομού Ηρακλείου. Βρίσκεται στο 14ο χιλιόμετρο της κεντρικής οδικής αρτηρίας προς Λασίθι.
Το ανατολικό τμήμα του οικισμού υπάγεται στο Δημοτική Κοινότητα Ανωπόλεως (κάτοικοι 1755) και το δυτικό ,που λέγεται Βαθειανός Κάμπος (κάτοικοι 946), ανήκει στη Δημοτική Κοινότητα Κάτω Βάθειας.
Ιστορικό του οικισμού
Η περιοχή παλιότερα λεγόταν Αρμυλίδες. Τη σημερινή του ονομασία ο οικισμός οφείλει στο πιο σημαντικό από τα παλιά χάνια της περιοχής, το Χάνι του Κοκκίνη.
Τα χάνια
Ο οικισμός Κοκκίνη Χάνι έχει τις ρίζες του στα τέλη της τουρκοκρατίας όταν κάτοικοι από τα γύρω χωριά άρχισαν να καλλιεργούν τα κτήματα που είχαν στην ευρύτερη παραλιακή περιοχή. Η ενασχόληση τους αυτή αλλά και η ανάγκη να εξυπηρετηθούν οι οδοιπόροι από και προς την πόλη του Ηρακλείου λόγω κυρίως του «Κακού Όρους» (βουνό ανάμεσα σε Κοκκίνη Χάνι και Αμνισό άγριας απόκρημνης μορφολογίας) και των κινδύνων που διέτρεχαν οι περαστικοί από ληστές, είχαν σαν αποτέλεσμα τη δημιουργία πανδοχείων γνωστών ως χάνια. Από όλα αυτά τα Χάνια τα πιο γνωστά ήταν το Χάνι του Χατζή αλλά κυρίως του Κοκκίνη το Χάνι διότι εκεί γινόταν παλιά η ανταλλαγή των ταχυδρομικών σάκων καθώς και η αλλαγή φρουράς σε κατάδικους που μεταφέρονταν από νομό σε νομό. Του «Κοκκίνη το Χάνι», ήταν ιδιοκτησία του Δημητρίου Κοκκίνη, που το κληρονόμησε το 1850 από τον πατέρα του Γεώργιο, αδελφό του οπλαρχηγού Εμμανουήλ Κοκκίνη. Ολόκληρη η περιοχή που παλαιοτέρα ονομάζονταν «Αρμυλίδες» ή «Νίρου Χάνι» πήρε την σημερινή του ονομασία, Κοκκίνη Χάνι.
Στην εποχή της ακμής τους, τις αρχές του εικοστού αιώνα, υπήρχαν στην ευρύτερη περιοχή περί τα δέκα χάνια. Σήμερα μπορεί κανείς να δει το οίκημα από το Χάνι του Κοκκίνη, στην ανακαινισμένη του μορφή, στον κεντρικό δρόμο, απέναντι από την πρώην Σχολή Τουριστικών Επαγγελμάτων. Του Νίρου το Χάνι διαλύθηκε κατά τις ανασκαφές του Μινωικού Μεγάρου Νίρου. Το «Χάνι τση Πενταμάταινας» διασώθηκε μόνο στη λογοτεχνία, ως αναφορά στο έργο του Ν. Καζαντζάκη «Καπετάν Μιχάλης».
Κατά την Μάχη της Κρήτης σε ολόκληρο τον κάμπο του Κοκκίνη υπήρχαν μοναχά λιγοστά μικρά κτίσματα, και οι Ναζί τον επέλεξαν για τη ρίψη των αλεξιπτωτιστών τους, με επακόλουθο την μάχη γνωστή ως Μάχη του Κοψά, από τον ομώνυμο λόφο πάνω από το χωριό. Θύμα των βαμβαρδισμών που προηγήθηκαν της μάχης, ήταν και το τότε ηλικίας 180 ετών, Χάνι του Χατζή, από το οποίο διασώθηκε μόνο μία απεικόνιση σε ζωγραφικό πίνακα.
Ο σύγχρονος οικισμός
thumb|Το χάνι του Κοκκίνη Το Κοκκίνη Χάνι άρχισε ουσιαστικά να οικίζεται μετά τον Β' Παγκόσμιο Πόλεμο από κατοίκους των γύρω χωριών, κυρίως της Ανώπολης, της Ελιάς και της Κάτω Βάθειας, και αναπτύχθηκε με γεωμετρική πρόοδο τις τελευταίες δεκαετίες, με την εκκρηκτική αύξηση του τουρισμού. Γρήγορα πολλαπλασιάστηκαν τα εξοχικά κέντρα, οι ταβέρνες, τα καταστήματα, και τα καταλύματα και ξενοδοχεία όλων των κατηγοριών.
Οι κάτοικοι ασχολούνται πρώτιστα με τον τουρισμό και επίσης με την καλλιέργεια κηπευτικών. Στο χωριό υπάρχουν Δημοτικό Σχολείο και νηπιαγωγείο. Στο κεντρικό δρόμο βρίσκεται ο ναός των Αγίων Αναργύρων, ο οποίος ιδρύθηκε το 1938. Υπό κατασκευή ακόμα, αλλά πλέον σε πλήρη λειτουργία ως εκκλησία και παράλληλα πνευματικό και πολιτιστικό κέντρο, βρίσκεται ο νέος μεγάλος σταυροειδής με τρούλλο ναός της Παναγίας το Άξιον Εστίν, στην περιοχή "Ασύρματος".
Το Μινωικό Μέγαρο Νίρου
thumb|Το μινωικό μέγαρο στο Νίρου Χάνι Στην περιοχή έχει ανακαλυφθεί αρχαιολογικός χώρος στο 14ο χιλιόμετρο της κεντρικής αρτηρίας Ηρακλείου- Μαλίων. Χρονολογικά συμπίπτει με τα νεότερα ανάκτορα της Κνωσού και της Φαιστού. Τα ευρήματα χρονολογούνται από την Υστερομινωική Ι περίοδο. Μερικά από αυτά είναι πίθοι, οινοχόες, αμφορείς κλπ.
Καταλαμβάνει έκταση περί τα 1000 τ.μ. τετράγωνο οικοδόμημα με 40 ισόγεια δωμάτια, διαδρόμους και δύο πλακόστρωτες αυλές. Είχε και ανώγειο. Χρησίμευε ως κατοικία για τον άρχοντα του μινωικού οικισμού. Η οικοδομή μοιάζει με τις οικοδομές των ανακτόρων και οι εξωτερικοί τοίχοι έχουν ξεστή λιθοδομή. Καταστράφηκε από πυρκαγιά και έτσι οι άψητοι πλίνθοι στα εσωτερικά χωρίσματα ψήθηκαν.
Στο Μέγαρο Νίρου βρέθηκαν οι 4 κολοσσιαίοι χάλκινοι πελέκεις που βρίσκονται στο Μουσείο. Βρέθηκαν επίσης άπυρες τράπεζες με προσφορές από ωμό πηλό. Από αυτά συμπεραίνεται ότι εκεί κατασκευάζονταν τα σκεύη αυτά της λατρείας και διατίθονταν στους πιστούς από τον αρχιερέα, ο οποίος έμενε στο μέγαρο.
Εξωτερικοί σύνδεσμοι
thumb|700px|center|Πανοραμική άποψη Κοκκίνη Χάνι, από τον δρόμο προς Ανώπολη
Κοκκι Κοκκινη Κατηγορία:Δήμος Χερσονήσου
Παγκύπριο πρωτάθλημα ποδοσφαίρου γυναικών 2008-09
Σύστημα διεξαγωγής
Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς.
Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2009-10.
Ομάδες και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η βαθμολογία του πρωταθλήματος ήταν:
Πηγή: Πρωτάθλημα Γυναικών 08/09
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Σημείωση: 1 Η Αθλητική Ένωση Αμμοχώστου και η Εληά Λυθροδόντα έχουν από ένα μηδενισμό. 2 Ο ΑΠΟΕΛ αποχώρησε πριν την έναρξη του Πρωταθλήματος.
Αποτελέσματα
Πηγή: Πρωτάθλημα Γυναικών 09/10
Δείτε ακόμη
Κατηγορία:Παγκύπριο πρωτάθλημα ποδοσφαίρου γυναικών Κατηγορία:Εγχώρια ποδοσφαιρικά πρωταθλήματα 2008-2009
Φιόνα Μπάνερ
Η Φιόνα Μπάνερ ή The Vanity Press (Fiona Banner, γεννημένη το 1966) είναι βρετανίδα καλλιτέχνης, η οποία ήταν υποψήφια για το βραβείο Turner το 2002. Το έργο της περιλαμβάνει τη γλυπτική, το σχέδιο, την εγκατάσταση και το κείμενο και διαπραγματεύεται τα μαχητικά αεροσκάφη και το ρόλο τους στον πολιτισμό, ιδιαίτερα όπως παρουσιάζονται στον κινηματογράφο. Είναι γνωστή για τις πρώτες της εκδόσεις σε βιβλία αποδελτιωμένων διαλόγων πολεμικών ταινιών του Χόλιγουντ, συμπεριλαμβανομένου του Top Gun και της Αποκάλυψης Τώρα. Έχει συνδεθεί με το δεύτερο κύμα των Νέων Βρετανών Καλλιτεχνών. μικρογραφία|Έργο της Μπάνερ στην Tate Britan
Παραπομπές
Κατηγορία:Άγγλοι γλύπτες
Elephants Dream
Το Elephants Dream είναι μια ταινία μικρού μήκους δημιουργημένη σε υπολογιστή (CGI) από τον Ινστιτούτο Blender, κομμάτι του ιδρύματος Blender. Η ταινία δημιουργήθηκε με την σουίτα 3Δ Blender. Η πρεμιέρα έγινε στις 24 Μαρτίου 2006, μετά από 8 μήνες δουλειάς. Ξεκίνησε τον Σεπτέμβριο του 2005 με την ονομασία Orange από μια ομάδα 7 ατόμων. Αργότερα μετονομάστηκε σε Machina και ύστερα σε Elephants Dream.
Κατηγορία:Ολλανδικές ταινίες κινουμένων σχεδίων Κατηγορία:Ολλανδικές ταινίες μικρού μήκους Κατηγορία:Αγγλόφωνες ταινίες Κατηγορία:Ταινίες του 2006 Κατηγορία:Ταινίες κινουμένων σχεδίων του 2006
Α΄ Εθνική ποδοσφαίρου ανδρών 1986-1987
Το πρωτάθλημα της περιόδου 1986-87 ήταν το 28ο που διεξήχθη σε μορφή εθνικής κατηγορίας και το 8ο από καταβολής του επαγγελματικού ποδοσφαίρου. Το κατέκτησε ο Ολυμπιακός με 10 βαθμούς διαφορά από τον δεύτερο Παναθηναϊκό. Το πρωτάθλημα σημαδεύτηκε από την απεργία που κήρυξαν οι ΠΑΕ (Ποδοσφαιρικές Ανώνυμες Εταιρίες) τις τρεις τελευταίες αγωνιστικές του πρωταθλήματος. Αποτέλεσμα ήταν να μην προσέλθουν οι περισσότερες ομάδες στους τελευταίους αγώνες του πρωταθλήματος και να τιμωρηθούν με αφαίρεση 6 βαθμών. Οι μόνες που προσήλθαν και δεν τιμωρήθηκαν ήταν οι Ολυμπιακός, Παναθηναϊκός, ΟΦΗ και Πανιώνιος, οι οποίες και κατέλαβαν τις τέσσερις πρώτες θέσεις της βαθμολογίας.
Πρωταθλητής
Ολυμπιακός
Συμμετέχοντες
Στο πρωτάθλημα πήραν μέρος 16 ομάδες. Από την προηγούμενη χρονιά απουσίασαν η Παναχαϊκή και ο Πανσερραϊκός που είχαν τερματίσει στις τελευταίες θέσεις της βαθμολογίας και υποβιβάστηκαν. Η Παναχαϊκή υποβιβάστηκε μετά από δύο συνεχόμενες παρουσίες στην Α΄ Εθνική ενώ ο Πανσερραϊκός μετά από μόλις μία. Από τη Β΄ Εθνική κατηγορία προβιβάστηκαν 2 ομάδες, ο πρωταθλητής της προηγούμενης αγωνιστικής περιόδου Διαγόρας Ρόδου, για πρώτη φορά στην ιστορία του και η Βέροια, η οποία θα συμμετείχε, μετά από απουσία 8 αγωνιστικών περιόδων, για έβδομη φορά στην κορυφαία κατηγορία. Η ΑΕΚ ξεκίνησε το πρωτάθλημα με -3 βαθμούς μετά από τιμωρία, λόγω της εμπλοκής της σε υπόθεση δωροδοκίας την προηγούμενη αγωνιστική περίοδο.
27η αγωνιστική
Η βαθμολογία όπως είχε διαμορφωθεί τρεις αγωνιστικές πριν τη λήξη, με τα αποτελέσματα του αγωνιστικού προγράμματος.
30η αγωνιστική
Η τελική βαθμολογία μετά τους μηδενισμούς και την προσθήκη βαθμών άνευ αγώνων στις 4 πρώτες ομάδες και την αφαίρεση βαθμών στις επόμενες 12 ομάδες. Β = Βαθμοί, Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;
Πίνακας αποτελεσμάτων
Οι αγώνες με κόκκινο χρώμα δεν διεξήχθησαν. Όπου το σκορ είναι 2-0 ή 0-2, η νικήτρια ομάδα πήρε τους βαθμούς της νίκης άνευ αγώνα, ενώ από την ηττημένη ομάδα αφαιρέθηκαν 2 βαθμοί. Όπου το αποτέλεσμα κατοχυρώθηκε με 0-0, καμία από τις δύο ομάδες δεν πήρε τον βαθμό της ισοπαλίας. Αντίθετα, έχασαν τον αγώνα και τους αφαιρέθηκαν από 2 βαθμοί.
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1986-1987
Λιγκ Καπ Ελλάδας πετοσφαίρισης ανδρών 2012-2013
Το Λιγκ Καπ πετοσφαίρισης ανδρών 2012−13 ήταν η δεύτερη διοργάνωση στην ιστορία του θεσμού. Διεξήχθη από την ΕΣΑΠ με τη συμμετοχή των δώδεκα ομάδων της Volleyleague 2012-13.
Προκριματική φάση
Η προκριματική φάση διεξήχθη το τριήμερο 5 με 7 Οκτωβρίου έχοντας το χαρακτήρα της πρόβα τζενεράλε ενόψει της έναρξης του πρωταθλήματος στις 13 Οκτωβρίου. Οι αγώνες του Γ' ομίλου έγιναν το τριήμερο 1 με 3 Οκτωβρίου λόγω της συμμετοχής του Άρη στο τουρνουά που διεξήχθη στη μνήμη του Ζάρκο Πέτροβιτς στο Νόβι Σαντ της Σερβίας.
Α' Όμιλος (Βραχάτι)
Βαθμολογία
Αγώνες
Β' Όμιλος (Σύρος)
Βαθμολογία
Γ' Όμιλος (Θεσσαλονίκη)
Βαθμολογία
Αγώνες
Δ' Όμιλος (Μίκρα)
Βαθμολογία
Τελική φάση League Cup "Νίκος Σαμαράς"
Η τελική φάση (φάιναλ-4) διεξήχθη στο Βραχάτι, 1 και 2 Μαρτίου του 2013, με τηλεοπτική κάλυψη από το συνδρομητικό κανάλι Novasports, και αφιερώθηκε στον πρόσφατα εκλιπόντα πετοσφαιριστή Νίκο Σαμαρά.
Ημιτελικοί
Οι ημιτελικοί διεξήχθησαν την 1 Μαρτίου. Ο πρώτος ημιτελικός ανάμεσα στον Εθνικό και την Κηφισιά ξεκίνησε στις 17:30 ώρα Ελλάδος, ενώ ο δεύτερος μεταξύ Ολυμπιακού και ΠΑΟΚ στις 20:00.
Τελικός
Ο μεγάλος τελικός ανάμεσα σε Ολυμπιακό και Κηφισιά διεξήχθη στις 2 Μαρτίου. Νικητής ανεδείχθη ο Ολυμπιακός που κατέκτησε για πρώτη φορά στην ιστορία του το Λιγκ Καπ.
Εμβόλιο ιού ρότα
Το εμβόλιο ιού Ρότα είναι ένα εμβόλιο που χρησιμοποιείται για την προστασία από τις λοιμώξεις από ιό Ρότα. Αυτοί οι ιοί είναι η κύρια αιτία σοβαρής διάρροιας στα μικρά παιδιά. Τα εμβόλια προλαμβάνουν το 15-34% των περιπτώσεων σοβαρής διάρροιας στον αναπτυσσόμενο κόσμο και το 37-96% αυτών στον ανεπτυγμένο κόσμο. Τα εμβόλια φαίνεται ότι μειώνουν τον κίνδυνο θανάτου λόγω διάρροιας στα μικρά παιδιά. Ο εμβολιασμός των νεογνών φαίνεται ότι μειώνει τα επίπεδα της ασθένειας μεταξύ των ατόμων μεγαλύτερης ηλικίας καθώς και εκείνων που δεν έχουν ανοσοποιηθεί.
Συστάσεις
Ο Παγκόσμιος Οργανισμός Υγείας (Π.Ο.Υ.) συστήνει ότι το εμβόλιο του ιού Ρότα θα πρέπει να περιλαμβάνεται στους εμβολιασμούς σε συνήθη βάση ειδικά στις περιοχές όπου η ασθένεια είναι συνήθης. Αυτό θα πρέπει να γίνεται σε συνδυασμό με την προώθηση του θηλασμού, του πλυσίματος των χεριών, του καθαρού νερού και των υποδομών αποχέτευσης. Το εμβόλιο λαμβάνεται από το στόμα και απαιτούνται δύο ή τρεις δόσεις του. Η πρώτη δόση θα πρέπει να χορηγείται περίπου σε ηλικία έξι εβδομάδων.
Ασφάλεια και μηχανισμός
Τα εμβόλια είναι αρκετά ασφαλή. Μπορούν να χορηγηθούν με ασφάλεια επίσης σε άτομα με HIV/AIDS. Παρότι μια προηγούμενη έκδοση του εμβολίου συνδεόταν με τον εγκολεασμό, οι τρέχουσες εκδόσεις του σαφώς δεν σχετίζονται με τη νόσο. Εξαιτίας του δυνητικού κινδύνου, δεν συστήνονται όμως σε νεογνά που έπασχαν από εγκολεασμό. Τα εμβόλια παρασκευάζονται από εξασθενημένους ζωντανούς ρότα ιούς.
Κοινωνία και πολιτισμός
Το εμβόλιο κυκλοφόρησε για πρώτη φορά στις Ηνωμένες Πολιτείες το 2006. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το κόστος χονδρικής του κυμαίνεται από 6,96 έως 20,66 δολάρια ανά δόση από το 2014. Στις Ηνωμένες Πολιτείες, κοστίζει περισσότερο από 200 δολάρια.
Το 2006, τα δύο εμβόλια κατά του ιού Ρότα για μια λοίμωξη έδειξαν ότι είναι ασφαλή και αποτελεσματικά στα παιδιά: Το Rotarix GlaxoSmithKline και το RotaTeq Merck. Και τα δύο λαμβάνονται από το στόμα και περιέχουν εξασθενημένους ζωντανούς ιούς. Τα εμβόλια για τον ιό Ρότα έχουν άδεια σε περισσότερες από 100 χώρες, αλλά μόνο 17 χώρες έχουν καθιερώσει τον εμβολιασμό ρουτίνας. Μετά την εισαγωγή του συνήθη εμβολιασμού για τον ιό Ρότα στις ΗΠΑ το 2006, η επιβάρυνση της υγείας από γαστρεντερίτιδα εμφανίστηκε "ταχύτατα και δραματικά μειωμένη" παρά τα χαμηλότερα επίπεδα κάλυψης σε σύγκριση με άλλα εμβόλια ρουτίνας για βρέφη.
Μια ανασκόπηση το 2010 από την Cochrane σε 34 κλινικές μελέτες που περιλάμβαναν 175,994 συμμετέχοντες κατέληξαν στο συμπέρασμα ότι το Rotarix και το RotaTeq είναι αποτελεσματικά εμβόλια, αλλά χρειάζονται ακόμη άμεσες συγκρίσεις μεταξύ των δύο. Νέα εμβόλια κατά του ιού Ρότα είναι υπο ανάπτυξη.
Παραπομπές
Ροτα Κατηγορία:Βασικά Φάρμακα του Παγκόσμιου Οργανισμού Υγείας
Ταουέζε Σούνια
Ο Ταουέζε Σούνια (Tauese Tuailemafua Pita Fiti Sunia, 1941-2003) ήταν κυβερνήτης στην Αμερικανική Σαμόα από το 1997 ως το θάνατό του. Υπήρξε χαρισματικός πολιτικός και διακρίθηκε για τη ρητορική του ικανότητα. Πέθανε κατά τη δεύτερή του θητεία. Υπήρξε μέλος του Δημοκρατικού Κόμματος των ΗΠΑ.
Βιογραφία
Γεννήθηκε στη Φαγκατόγκο της Αμερικανικής Σαμόα στις 29 Αυγούστου του 1941 και ήταν γιος του αιδεσιμότατου Φίτι και της Σαβάλι Σούνια. Απέκτησε διδακτορικό τίτλο στην Ιστορία και στις Πολιτικές Επιστήμες από το Διδασκαλικό Κολέγιο Κίρνι της Νεμπράσκα, μεταπτυχιακό δίπλωμα ειδίκευσης στην Διοίκηση της Εκπαίδευσης από το Πανεπιστήμιο της Χαβάης και τιμητικό διδακτορικό τίτλο από το Πανεπιστήμιο του Γκόλντεν Γκέιτ. Δίδαξε ως δάσκαλος για αρκετά χρόνια και ήταν υποδιευθυντής του Κοινοτικού Κολεγίου. Ξεκίνησε τη δικηγορία ως ασκούμενος δικηγόρος το 1968 και υπηρέτησε ως πρόεδρος του Δικηγορικού Συλλόγου της Αμερικανικής Σαμόα την περίοδο 1991-92.
Κυβερνήτης
Εξελέγη Κυβερνήτης στο δεύτερο γύρο το 1996 με οριακή διαφορά από το δεύτερο Λεαλαϊφουανέβα Πίτερ Ράιντ (51%-48%). Ο δεύτερος γύρος κρίθηκε απαραίτητος εξαιτίας της διάσπασης που παρουσιάστηκε στους κόλπους του Δημοκρατικού Κόμματος των Αμερικανικών Σαμόα ανάμεσα στο Σούνια και στον τότε Κυβερνήτη Λουτάλι Αϊφίλι Πάουλο Λαουβάο, ο οποίος ήρθε τρίτος. Ο Σούνια κέρδισε το Ράιντ επίσης με οριακή πλειοψηφία στον πρώτο γύρο στις εκλογές του 2000 με 50% έναντι 48%.
Στη διάρκεια της θητείας του Σούνια εκδηλώθηκαν διαδηλώσεις διαμαρτυρίας κατά των Σαμόα, επειδή άλλαξαν το όνομά τους από Δυτικές Σαμόα σε Σαμόα. Οι κάτοικοι των Αμερικανικών Σαμόα θεωρούν ότι η αλλαγή αυτή δε δείχνει την σαμοανή ταυτότητα των Αμερικανικών Σαμόα. Μάλιστα, όλα τα επίσημα έγγραφα και οι δημόσιες υπηρεσίες αναφέρονται στη Σαμόα με την ονομασία Δυτική Σαμόα. Ο ίδιος ο Σούνια ήταν ανεψιός του πρώην πρωθυπουργού, Τοφιλάου Έτι Αλεσάνα.
Παραπομπές
Κατηγορία:Πολιτικοί των Αμερικανικών Σαμόα
Κάρολος Ευσέβιος του Λίχτενσταϊν
Ο Κάρολος Ευσέβιος (11 Απριλίου 1611 - 5 Απριλίου του 1684) ήταν ο Πρίγκιπας του Λίχτενσταϊν από το 1627 μέχρι το θάνατό του. Ήταν γιος του Πρίγκιπα Καρόλου Α΄ του Λίχτενσταϊν και της Άννας Μαρίας Σεμπέροβα του Μποσκοβίτσε και του Μαυροβουνίου. Από το 1639 ως το 1641 ήταν ο ανώτερος διοικητής της Άνω και Κάτω Σιλεσίας.
Μετά τον Τριακονταετή Πόλεμο οι κτήσεις του Καρόλου Ευσέβιου γνώρισαν σημαντική οικονομική ανάπτυξη. Εκείνος, ήταν μάλιστα σημαντικός προστάτης της αρχιτεκτονικής εκείνης της περιόδου.
Ο Κάρολος Ευσέβιος παντρεύτηκε στις 6 Αυγούστου 1644 την ανιψιά του Ιωάννα Βεατρίκη του Ντίτριχσταϊν (περ. 1625-1676), με την οποία απέκτησε 9 παιδιά:
Σκέλετον στους Χειμερινούς Ολυμπιακούς Αγώνες 2014
Πρόγραμμα
Ακολουθεί το πρόγραμμα για όλα τα αγωνίσματα.
Γκερτ φον Ρούντστετ
Ο Γκερντ φον Ρούνστετ (Karl Rudolf Gerd von Rundstedt, 12 Δεκεμβρίου 1875 - 24 Φεβρουαρίου 1953) ήταν Γερμανός στρατάρχης της Βέρμαχτ, επικεφαλής ομάδας Στρατιών στην εισβολή στην Πολωνία (1939), Γαλλία (1940) και στην εισβολή στη Σοβιετική Ένωση (1941) και δύο φορές γενικός διοικητής των δυνάμεων του Δυτικού μετώπου (1944-45) μέχρις ότου αντικαταστάθηκε από τον Χίτλερ και αποστρατεύθηκε.
Σκέλετον στους Χειμερινούς Ολυμπιακούς Αγώνες 2014
Πρόγραμμα
Όλες οι ώρες είναι (UTC+4).
Γκερτ φον Ρούντστετ
Τα πρώτα χρόνια
Ο Ρούντστετ γεννήθηκε στο Ασερσλέμπεν (Aschersleben) της Σαξωνίας και ήταν γόνος αριστοκρατικής Πρωσικής οικογένειας. Ακολουθώντας το παράδειγμα του πατέρα του, επίσης αξιωματικού καριέρας του Πρωσικού Στρατού, ο Γκερντ αρχικά κατετάγη στον Γερμανικό Στρατό (1892) και στη συνέχεια εγγράφηκε στη Γερμανική Στρατιωτική Ακαδημία το 1902, η οποία δεχόταν 160 υποψήφιους αξιωματικούς ετησίως. Το ίδιο έτος νυμφεύεται τη Λουίζα φον Γκέτς (Luise Bila von Götz) με την οποία απέκτησαν ένα γιό, τον Χανς Γκερντ. Αποφοίτησε με επιτυχία από τη Στρατιωτική Ακαδημία και έλαβε μέρος στον Α΄ Παγκόσμιο Πόλεμο, στον οποίο διακρίθηκε τόσο για τη γενναιότητα όσο και για τις ικανότητές του. Το 1918 ήταν Ταγματάρχης και επικεφαλής του Επιτελείου της Μεραρχίας του.
Σκέλετον στους Χειμερινούς Ολυμπιακούς Αγώνες 2014
Πρόκριση
Συνολικά 50 άτομα προκρίθηκαν, εκ των οποίων 30 άντρες και 20 γυναίκες. Η πρόκριση βασίστηκε στη διεθνή κατάταξη στις 19 Ιανουαρίου 2014.
Γκερτ φον Ρούντστετ
Περίοδος Μεσοπολέμου
Ο Ρούντστετ παρέμεινε στη Ράιχσβερ, τον στρατό των 100.000 ανδρών που επιτράπηκε στη Γερμανία να διατηρήσει μετά το τέλος του Πρώτου Πολέμου, σύμφωνα με τη Συνθήκη των Βερσαλλιών. Το 1932 του ανατέθηκε η διοίκηση της 3ης Μεραρχίας Πεζικού. Αντέδρασε στην απόφαση του Φραντς φον Πάπεν σχετικά με την κήρυξη στρατιωτικού νόμου στη χώρα το 1932 και στη διαταγή εκδίωξης, από τον Στρατό, των μελών του Εθνικοσοσιαλιστικού Κόμματος από δημόσιες θέσεις - απείλησε, μάλιστα, να παραιτηθεί. Παρέμεινε στον Στρατό και παραιτήθηκε το 1938, όταν έγινε γνωστό ότι η Γκεστάπο είχε εμπλέξει τον Αρχηγό του Στρατού Βέρνερ φον Φριτς (Werner von Fritsch) σε σεξουαλικό σκάνδαλο, με στόχο την απομάκρυνσή του από αυτή τη θέση.
Στον Β΄ Παγκόσμιο Πόλεμο
Με το ξέσπασμα του Β΄ Παγκοσμίου Πολέμου, τον Σεπτέμβριο του 1939, ο Ρούντστετ ανακλήθηκε στην ενεργό υπηρεσία και τοποθετήθηκε επικεφαλής της Ομάδας Στρατιών Νότου, με επιτελάρχη τον Έριχ φον Μάνσταϊν. Εκπληρώνοντας λαμπρά την αποστολή του (κατάφερε να κυκλώσει 19 πολωνικές μεραρχίες στον θύλακα της Μπζούρα), επιστρέφει στη Γερμανία και συμμετέχει στο «Κίτρινο σχέδιο» (Fall gelb) του Φύρερ για την εισβολή στη Γαλλία τον Μάρτιο του 1940. Στην εκστρατεία αυτή ηγείται επτά θωρακισμένων μεραρχιών (με επικεφαλής τον Χάιντς Γκουντέριαν), τριών μηχανοκινήτων και δεκατριών μεραρχιών Πεζικού. Εδώ διαπράττει ένα σοβαρό σφάλμα: Έχοντας κυκλώσει τη Δουνκέρκη και το Βρετανικό εκστρατευτικό σώμα που δρούσε στη Γαλλία μαζί με τον Γαλλικό Στρατό, δίνει ανάπαυση μιας ημέρας στις θωρακισμένες μεραρχίες του Γκουντέριαν (ύστερα από αίτημα του Γκίντερ φον Κλούγκε), θεωρώντας ότι αυτή είναι απαραίτητη για την αποκατάσταση της φθοράς που έχουν υποστεί. Ο Γκουντέριαν ζητά την άδεια να επιπέσει κατά της Δουνκέρκης, αλλά αυτή ποτέ δεν του δίνεται. Εν τω μεταξύ καταφθάνει στο Στρατηγείο του Ρούντστετ ο ίδιος ο Χίτλερ, ο οποίος υπερθεματίζει στην απόφαση του Στρατηγού του. Αυτό το σφάλμα ήταν μοιραίο: Τα γαλλοβρετανικά στρατεύματα, έχοντας την ανάπαυλα που τους χρειαζόταν για την αναδιοργάνωσή τους, προβάλλουν πλέον ισχυρή αντίσταση και δεν επιτρέπουν άμεση κατάληψη του σημαντικού αυτού λιμένα, από τον οποίο καταφέρνουν να διαφύγουν (με ολική απώλεια του υλικού τους) σχεδόν το σύνολο των βρετανικών δυνάμεων και περίπου 140.000 Γάλλοι στρατιώτες. Ο Χίτλερ αποφασίζει να αφήσει τη Δουνκέρκη στην Αεροπορία, η οποία, όμως, δεν καταφέρνει αποφασιστικά πλήγματα, καθώς επεμβαίνει η Βρετανική αεροπορία (RAF). Το σφάλμα της μη εξουδετέρωσης του Βρετανικού σώματος αποδίδεται σήμερα στον Ρούντστετ.
Σκέλετον στους Χειμερινούς Ολυμπιακούς Αγώνες 2014
Εξωτερικοί σύνδεσμοι
Κατηγορία:Αθλήματα Χειμερινών Ολυμπιακών Αγώνων 2014 2014
Γκερτ φον Ρούντστετ
Στον Β΄ Παγκόσμιο Πόλεμο
Το καλοκαίρι του 1940 ο Ρούντστετ καλείται στο Βερολίνο όπου, στις 19 Ιουλίου, ονομάζεται Στρατάρχης. Συμμετέχει στην κατάστρωση του σχεδίου Seelowe (Θαλάσσιος Λέων), όπως είχε αποκληθεί η εισβολή της Γερμανίας στη Βρετανία. Το σχέδιο ετοιμάζεται, οι συμμετέχοντες είναι αισιόδοξοι, ωστόσο ο Χίτλερ διστάζει, γνωρίζοντας ότι καμία εκστρατεία κατά της Βρετανίας δεν πέτυχε, ύστερα από αυτή του Ιουλίου Καίσαρα. Σε βοήθειά του έρχεται ο επικεφαλής των Ναυτικών δυνάμεων Ναύαρχος Ρέντερ, ο οποίος ισχυρίζεται (όχι αβάσιμα) ότι δεν διαθέτει τις απαιτούμενες ναυτικές δυνάμεις και, επιπλέον, φοβάται την επέμβαση της Βρετανικής Αεροπορίας. Το σχέδιο αρχικά αναβάλλεται και, τελικά, ματαιώνεται. Ο Ρούντστετ αναλαμβάνει Γενικός Στρατιωτικός Διοικητής των κατακτημένων περιοχών και επιφορτίζεται με την οχύρωση των ακτών της Βόρειας Γαλλίας, του Βελγίου και της Ολλανδίας.
Ο Στρατάρχης ανακαλείται ξανά στη Γερμανία τον Ιούνιο του 1941. Ο Ρούνστετ γνώριζε πως επίκειτο εισβολή στη Σοβιετική Ένωση, αλλά ήταν ιδιαίτερα απαισιόδοξος σχετικά με την έκβαση της σύγκρουσης. Τον Μάιο του 1941 μάλιστα, αποχαιρέτησε τον προσωπικό του φίλο Στρατάρχη Βίλχελμ Ρίττερ φον Λέεμπ μετά από συνομιλία τους με τα λόγια «Τότε λοιπόν, καλή αντάμωση στη Σιβηρία!». Παρά ταύτα, ο Χίτλερ του εμπιστεύεται τη Διοίκηση της Ομάδας Στρατιών Νότου (Süd), η οποία αποτελείται από 52 μεραρχίες Πεζικού και πέντε θωρακισμένες. Η ομάδα αυτή προορίζεται να εισβάλει στην Ουκρανία, στα πλαίσια της εισβολής στη Σοβιετική Ένωση. Οι αρχικές επιτυχίες είναι μικρές και η προέλαση της Ομάδας αργή. Ο Στάλιν διαπράττει ένα σημαντικό σφάλμα για λόγους (περισσότερο) γοήτρου: Αρνείται την εγκατάλειψη του Κιέβου, παρά το γεγονός ότι ο Ρούντστετ έχει διαβεί τον Δνείπερο τόσο στα βόρεια όσο και στα νότια της πόλης. Η κυκλωτική αυτή κίνηση, εκτός από την κατάληψη του Κιέβου, οδηγεί στον εκμηδενισμό των δυνάμεων του Σοβιετικού Στρατάρχη Μπουντιένυ, αποφέροντας στη Βέρμαχτ τον εκπληκτικό αριθμό των 655.000 αιχμαλώτων. Ο Ρούντστετ στρέφεται στη συνέχεια εναντίον των πόλεων Χάρκοβ και Ροστόβ, τις οποίες και καταλαμβάνει. Ωστόσο, αντιτίθεται σθεναρά στη συνέχιση της εκστρατείας κατά τη χειμερινή περίοδο και έρχεται σε απευθείας αντιπαράθεση με τον Χίτλερ, ιδιαίτερα όταν υποστηρίζει την εκκένωση μιας μικρής προεξοχής στο Ροστόβ. Αυτό του στοιχίζει τη θέση του: Ανακαλείται, απαλλάσσεται από τα καθήκοντά του και αντικαθίσταται από τον Στρατηγό Βάλτερ φον Ράιχεναου (Walther von Reichenau), δεδηλωμένο οπαδό του Εθνικοσοσιαλισμού. Ο Ράιχενάου εξετάζει την κατάσταση, συμφωνεί με τον Ρούντστετ και τηλεφωνώντας στον Χίτλερ κάνει ακριβώς αυτό που είχε προτείνει ο Στρατάρχης. Ωστόσο, η διαταγή αποστράτευσης του Ρούντστετ δεν ανακαλείται.
Μετά την εδραίωση του συμμαχικού προγεφυρώματος στη Νορμανδία, ο Στρατάρχης, την 1η Ιουλίου 1944, ζήτησε από την Ανώτατη Διοίκηση της Βέρμαχτ τη σύμπτυξη του μετώπου, μέσω της εγκατάλειψης την προεξοχής της Καέν στα ανατολικά και της σύμπτυξης του υπόλοιπου μετώπου ως το Βιλέρ-Μποκάζ και το Σαιν Λο. Οι προτάσεις αυτές προέρχονταν από εισηγήσεις των υφισταμένων του Ρόμελ, τις οποίες ο ίδιος ο Ρόμελ είχε εγκρίνει και διαβιβάσει αμέσως στον προϊστάμενό του, Ρούντστετ, το βράδυ της προηγούμενης ημέρας. Την ίδια ημέρα (1 Ιουλίου), ο Βίλχελμ Κάιτελ τηλεφώνησε στον Ρούνστετ, διαβιβάζοντάς του κατηγορηματική άρνηση του Χίτλερ σε οποιαδήποτε εισήγηση για εγκατάλειψη εδάφους με αποτέλεσμα ο Ρούνστετ να ζητήσει την απαλλαγή του από μια διοίκηση όπου του απαγορευόταν οποιαδήποτε πρωτοβουλία. Σέ τηλεφωνική επικοινωνία καί στο ερώτημα του Βίλχελμ Κάιτελ «''Τι πρέπει να γίνει, κατά τη γνώμη σας, κ. Στρατάρχα;», απάντησε με τη φράση «Κάντε ειρήνη, ηλίθιοι! Τι άλλο σας μένει να κάνετε τώρα;»''. Στις 2 Ιουλίου, ο Χίτλερ ανακοίνωσε πως αποδέχθηκε αίτημα του Ρούνστετ για «ανάπαυση», αποστρατεύοντάς τον, και του απέστειλε, τιμητικά, φύλλα δρυός για το παράσημο του Σταυρού των Ιπποτών. Στη θέση του Ρούντστετ τοποθέτησε τον στρατάρχη Γκίντερ φον Κλούγκε. Επίσης, αντικατέστησε, χωρίς αντίστοιχες τιμές, τον εισηγητή της εκκένωσης της Καέν, Γκέιρ φον Σβέπενμπουργκ. Όταν ο Ρόμελ έμαθε για αυτές τις «καρατομήσεις» αναφώνησε «η σειρά μου τώρα». .
Μετά τον Πόλεμο
Ο Στρατάρχης συνελήφθη από την 36η Μεραρχία Πεζικού των ΗΠΑ την 1η Μαΐου 1945. Ενώ ανακρινόταν, υπέστη καρδιακή προσβολή και οι Βρετανοί τον μετέφεραν στο Μπρίτζεντ (Bridgend) της Νότιας Ουαλίας, σκοπεύοντας να τον κατηγορήσουν για εγκλήματα πολέμου: Ο Ρούντστετ, πράγματι, δεν είχε αντιδράσει (αν δεν είχε εγκρίνει) την επονείδιστη διαταγή του, υφισταμένου του τότε, Ράιχεναου, για τη λήψη "κατασταλτικών μέτρων" κατά των ανταρτών και του άμαχου πληθυσμού που τους υποστήριζε. Ωστόσο, ο Ρούντστετ, λόγω της κακής του υγείας, δεν παραπέμφθηκε σε δίκη και, το 1948, αφέθηκε ελεύθερος. Επέστρεψε στη Γερμανία και έζησε τα τελευταία του χρόνια στον Πύργο Οπερσχάουζεν (Schloss Oppershausen) κοντά στο Τσέλε της Κάτω Σαξονίας. Ο Γκερντ φον Ρούντστετ πέθανε στις 24 Φεβρουαρίου 1953 στο Ανόβερο μετά από βαριά καρδιακή προσβολή στην ηλικία των 77 ετών.
Πηγές
Κατηγορία:Γερμανοί του Β΄ Παγκοσμίου Πολέμου Κατηγορία:Στρατάρχες της Γερμανίας
Στιβ Όστιν
Ο Στιβ Όστιν (Steven James Anderson, 18 Δεκεμβρίου 1964) είναι Αμερικανός πρώην παλαιστής, παραγωγός, αλλά και ενεργός ηθοποιός της αμερικανικής τηλεόρασης και του αμερικάνικου κινηματογράφου. Είναι περισσότερο γνωστός από το όνομά του στα ρινγκ "Στόουν Κολντ" Στιβ Όστιν και είναι δεσμευμένος με συμβόλαιο "θρύλου" από την εταιρεία πάλης WWE.
Καριέρα στην πάλη
Έχει περάσει και από τις τρεις μεγαλύτερες εταιρείες της πάλης, το ECW, το WCW και το WWE. Στο WWE, έγινε ιδιαίτερα αγαπητός στα τέλη της δεκαετίας του 1990 μέχρι τις αρχές της δεκαετίας του 2000, με τον χαρακτήρα ενός ασεβούς, αλκοολικού αντιήρωα που τα έβαζε με το αφεντικό της εταιρείας, Βινς Μακμάν.
Οι μεγαλύτερες στιγμές της καριέρας του, είναι σε σενάρια με τον Μακμάν, είτε να είναι με το μέρος του, είτε να είναι κατά του. Ανάλογα με το ποια πλευρά έπαιρνε, ήταν και συμπαθής ή αντιπαθητικός προς το κοινό. Κορυφαίες στιγμές στη πορεία του είχε και με τον Ροκ, με τον οποίο είχε μακροχρόνια κόντρα. Η ικανότητά του Όστιν στο μικρόφωνο και ο τρόπος του να αποστομώνει όλους τους αντιπάλους του, τον κατατάσσουν ως έναν από τους καλύτερους παλαιστές στον συγκεκριμένο τομέα, ενώ γενικότερα η εκρηκτική του παρουσία, τον κάνουν για πολλούς έναν από τους κορυφαίους όλων των εποχών.
Ηθοποιία
Στον χώρο της ηθοποιίας ξεκίνησε από τα τέλη της δεκαετίας του 1990, όταν εμφανίστηκε σε τηλεοπτικές σειρές ως ο εαυτός του, ενώ για έξι επεισόδια στην σειρά με τίτλο "Νας Μπρίτζις" το 2000 υποδύθηκε τον πρώτο του ρόλο. Μετά το τέλος της παλαιστικής του καριέρας, αφιερώθηκε ολοκληρωτικά στο νέο του επάγγελμα και κάθε χρόνο από το 2009 και μετά συμμετέχει σε ταινίες δράσης κυρίως, ως πρωταγωνιστής ή σε σημαντικούς ρόλους.
Οι ταινίες στις οποίες συμμετέχει είναι οι: The Longest Yard, The Condemned, Damage, The Stranger, The Expendables, Hunt To Kill, Knockout, Tactical Force, Recoil, The Package, Maximum Conviction, Grown Ups 2 και Born to Fight.
Προσωπική ζωή
Γεννήθηκε στην μικρή πόλη Βικτόρια του Τέξας. Οι γονείς του χώρισαν όταν ήταν πολύ μικρός και έζησε με την μητέρα του και τον νέο της σύζυγο, τον οποίο θεωρούσε πατέρα. Από το λύκειο ξεκίνησε σχέση με την Κάθριν Μπούρχους, με την οποία παντρεύτηκε το 1990 και χώρισαν το 1992. Μετά το διαζύγιό του, παντρεύτηκε την δεύτερη γυναίκα του, που γνώρισε στον χώρο της δουλειά του. Η Τζένι Κλαρκ ήταν γυναίκα παλαιστής και ο Όστιν υιοθέτησε το γιο της, ενώ μαζί έκαναν και άλλες δύο κόρες. Ο γάμος τους ολοκληρώθηκε το 1999. Το 2000, ο Όστιν παντρεύτηκε και τρίτη φορά, επίσης γυναίκα παλαιστή, την Ντέμπρα Μάρσαλ. Μετά από διαμάχη ενός χρόνου, από το 2002 έως το 2003 και κατηγορίες για βία από την Ντέμπρα προς τον Όστιν, αλλά και χρήση στεροειδών, οι δύο τους χώρισαν. Το 2007, ο παλαιστής άλλαξε επίσημα το όνομά του, από Στίβεν Γουίλιαμς, σε Στίβεν Όστιν.
Στην πάλη
thumb|right|230px|Βγάζοντας λόγο στο Hall of Fame.
Παραπομπές
Κατηγορία:Επαγγελματίες Παλαιστές Κατηγορία:Αγνωστικιστές Κατηγορία:Αμερικανοί άνδρες ηθοποιοί κινηματογράφου
Τεντ Σιρς
Ο Τεντ Σιρς (αγγλικά: Ted Sears, 13 Μαρτίου 1900 - 22 Αυγούστου 1958) ήταν Αμερικανός ανιμέιτορ κατά τη διάρκεια της Χρυσής εποχή των Αμερικανικών κινουμένων σχεδίων. Αρχικά, εργάστηκε στην Fleischer Studios από τα τέλη του 1920 μέχρι τις αρχές του 1930, ώσπου το 1931 εντάχθηκε στη Walt Disney Animation Studios. Ο Σιρς έχει συμμετάσχει, ως επικεφαλής του τμήματος ιστοριών, σε μεγάλες επιτυχίες της εταιρείας όπως το Η Χιονάτη και οι επτά νάνοι, το Πινόκιο, το Φαντασία, το Ντάμπο, το ελεφαντάκι, Μπάμπι, το Σταχτοπούτα, το Η Αλίκη στη Χώρα των Θαυμάτων, το Πίτερ Παν, το Η Λαίδη και ο Αλήτης και το Ωραία Κοιμωμένη. Ο Σιρς γεννήθηκε στη Μασαχουσέτη, μεγάλωσε στη Νέα Υόρκη και πέθανε στην Καλιφόρνια, σε ηλικία 58 ετών.
Εξωτερικοί σύνδεσμοι
Κατηγορία:Αμερικανοί animators Κατηγορία:Άνθρωποι της Disney
Γενετικά ρυθμιστικά δίκτυα
Εισαγωγή
Τα γενετικά ρυθμιστικά δίκτυα διαδραματίζουν σημαντικό ρόλο σε κάθε διαδικασία της ζωής ενός κυττάρου. Η κυτταρική διαφοροποίηση, ο κυτταρικός μεταβολισμός, ο κυτταρικός κύκλος και η  μεταγωγή σήματος, είναι κάποιες από τις διαδικασίες που απαιτούν απόλυτο συντονισμό της γενετικής έκφρασης. Η γονιδιακή έκφραση σε ορισμένες από αυτές τις βιολογικές διαδικασίες είναι περισσότερο ντετερμινιστική ενώ σε άλλες περισσότερο στοχαστική. Για παράδειγμα, στην κυτταρική διαφοροποίηση και στον κυτταρικό κύκλο, τα πρότυπα έκφρασης είναι πιο αυστηρά και έτσι μονάχα μερική απόκλιση απo την προκαθορισμένη γονιδιακή έκφραση είναι επιτρεπτή. Αντίθετα, στην απόκριση σε διαφόρων ειδών καταπονήσεις (στρες), η έκφραση των γονιδίων δεν είναι τόσο αυστηρή και μπορεί να μεταβάλλεται ανάλογα με τις υπάρχουσες συνθήκες τόσο μεταξύ διαφορετικών κυττάρων, όσο και μεταξύ διαφορετικών ατόμων. Η βιολογική ευρωστία και στοχαστικότητα δύναται να μελετηθούν στο επίπεδο της διαφορικής γονιδιακής έκφρασης μέσω των γενετικών ρυθμιστικών δικτύων.
Η μελέτη των γενετικών ρυθμιστικών δικτύων αποτελεί σημαντικό πυλώνα ενός νέου κλάδου της επιστήμης που ονομάζεται Βιολογία Συστημάτων. Μέσω υπολογιστικών-μαθηματικών μοντέλων μπορεί να γίνει πρόβλεψη της δράσης και της δομής τέτοιων δικτύων και να διευκολυνθεί η περαιτέρω μελέτη τους μέσω της βασικής έρευνας αλλά και βιοτεχνολογικών εφαρμογών. Η αποσαφήνιση των γενετικών ρυθμιστικών δικτύων έχει ώς στόχο την κατανόηση των μηχανισμών των διάφορων ασθενειών που οφείλονται στην απορρύθμιση των κυτταρικών διαδικασιών.
Κατασκευή - Μοντελοποίηση
Η κατασκευή ενός γενετικού ρυθμιστικού δικτύου έχει ως στόχο την κατάδειξη των αλληλεπιδράσεων μεταξύ των μορίων  που επηρεάζουν τη μεταγραφή και συχνά μοντελοποιείται ως ένα δίκτυο αποτελούμενο απο κόμβους (που αντιπροσωπεύουν γονίδια, πρωτεΐνες ή/και μεταβολίτες) και ακμές (που αντιπροσωπεύουν μοριακές αλληλεπιδράσεις μεταξύ πρωτεϊνών ή/και μεταξύ DNA και πρωτεϊνών ή άλλες έμμεσες σχέσεις μεταξύ γονιδίων).Η κατασκευή των γενετικών ρυθμιστικών δικτύων ενισχύθηκε ιδιαίτερα ύστερα απο τη πρόοδο που εμφάνισαν οι τεχνολογίες υψηλής απόδοσης, οι οποίες επέτρεψαν τη μέτρηση της συνολικής απόκρισης ενός βιολογικού συστήματος σε διάφορες περιπτώσεις. Για την κατασκευή τους, χρησιμοποιούνται δεδομένα από πειράματα γονιδιωματικής (genomics), μεταγραφομικής (transcriptomics), πρωτεομικής (proteomics) και μεταβολομικής (metabolomics) καθώς και πληροφορίες από τη διεθνή βιβλιογραφία όσον αφορά παλαιότερες μελέτες. Με τη χρήση κατάλληλων υπολογιστικών εργαλείων- προγραμμάτων επιτυγχάνεται η διαχείριση, η μελέτη, η ανάλυση και η οπτικοποίηση των διαφορετικών τύπων πληροφοριών.
Τα υπολογιστικά μοντέλα που χρησιμοποιούνται στην ανάλυση των ρυθμιστικών δικτύων μπορούν να διακριθούν σε τρεις κατηγορίες, στα λογικά, στα συνεχή και στα στοχαστικά μοντέλα.